Број: 02/1-404-9 /20

Датум: 18.03.2020. године.

На основу члана 59. Закона о локалној самоуправи РС („Службени гласник РС,“ бр: 97/16 и 36/19), члана 17. став 1) Закона о јавним набавкама БиХ (Службени гласник БиХ, бр: 39/14), члана 3. став (2) и (3) Правилника о јавним набавкама Општинске управе општине Ново Горажде („Службени гласник општине Ново Горажде“, бр: 16/15), и чланова 56. и 65. Статута општине Ново Горажде („Службени гласник општине Ново Горажде“ , бр: 3/15 и 3/17), a по Захтјеву Одсјека за просторно уређење и стамбено-комуналне послове, број: 02/5-404-9/20. од дана 17.03.2020. године, Начелник општине Ново Горажде

д о н о с и:

П О С Е Б Н У О Д Л У К У

о покретању поступка јавне набавке

Члан 1.

Овом Посебном одлуком се одобрава покретање поступка јавне набавке путем преговарачког поступка без објаве обавјештења о набавци за набавку радова и то: „Накнадни радови на изградњи Фискултурне сале у подручном одјељењу Основне школе „Вук Караџић“ у Новом Горажду“.

Члан 2.

Поступак јавне набавке из члана 1. ове Одлуке ће се провести путем преговарачког поступка без објаве обавјештења о набавци.

Члан 3.

Процијењена вриједност јавне набавке из члана 1. ове Одлуке износи 23.538,05 КМ без урачунатог пореза на додатну вриједност (ПДВ).

ЈРЈН: 45000000 - 7 – Грађевински радови.

Члан 4.

Издатак из претходног става није планиран у Плану јавних набавки општине Ново Горажде за 2020. годину, а средства за ове сврхе ће се обезбиједити накнадно у Буџету општине.

Члан 5.

На основу ове Одлуке, Начелник општине ће упутити Захтјев за достављање понуде понуђачу/понуђачима.

Члан 6.

Ова Одлука ступа на снагу даном доношења и биће објављена у “Службеном гласнику“ општине Ново Горажде.

Образложење

Посебну одлуку о покретању поступка јавне набавке је потребно донијети јер напријед наведени поступак није планиран у Плану јавних набавки општине Ново Горажде за 2020. годину. Наиме, обзиром да се ради о набавци радова који се нису могли предвидјети и бити уврштени у План набавки те да се као основ за примјену преговарачког поступка набавке без објаве обавјештења користи хитност, овај поступак ће се провести на основу посебне одлуке.

У складу са напријед наведеним те у складу са чланом 17. став 1) Закона о јавним набавкама БиХ (Службени гласник БиХ, бр: 39/14) доноси се ова посебна одлука.

**НАЧЕЛНИК**

Мила Петковић

**Достављено:**

* Начелнику,
* Одсјеку за просторно уређење

и стамбено-комуналне послове,

* Одсјеку за финансије, привреду

и друштвене дјелатности,

* За Службени гласник,
* У спис,
* а/а.